Mudring i Risøyrenna mellom Hinnøya og Andøya i Nordland 2000
Modell av mudring (rød pil), det vil si flytting av løsmasser på havbunnen, og tildekking (grønn pil) av forurenset masse for å forhindre utlekking og oppvirvling.  illustrasjon: JJ Design/Trondheim Havn 
En mudderpram fortøyd i Pipervika i Oslo 2008
**Mudring** betyr å flytte sand og slam på havbunnen fra et sted til et annet. Dette gjøres for å utdype havneområder, slik at større båter kan komme inn i havnen og legge til kai. Motivet kan også være å få havbunn uten vegetasjon. Vanligvis brukes en flåte med en gravemaskin på toppen og muddermassen blir gravd opp i en mudderpram, som deretter blir slept til godkjent dumpeplass for deponering. 

Det er et generelt forbud mot å mudre på privattomter, mens det er lovlig å mudre i offentlige båthavner. Det pleier å ta tid før tang og tare gjenoppbygger sin naturlige vekst i området hvor det er mudret. Fiskeyngel, skalldyr og annet småkryp i sjøen er avhengig av tang og tare for å overleve.

Historie
--------

I tidligere tider ble gjerne avfall som blant annet feieskarn, ballaststein, brannrester, samt at kloakken ofte rant rett ut i havneområdet. Enkelte havner var så oppfylt at det innebar en fare for trafikken. Etter krav fra landets Havnekommisjoner ble det i 1738 lagt til et påbud om at det ved alle «Søndenfjeldske havner» skulle kreves en avgift av enkelte inn- og utførte varer. Avgiftene skulle benyttes til å holde havnene i god stand blant annet ved oppmudring, avgiften ble da også kalt for «mudderpenger». 

I offentlige havner er det havnevesenet sitt ansvar å sørge for at havnen er holdt i god stad. Det innebærer at havnen jevnlig må loddes og muddres ved behov.

* Mudring i Segelviken 1900-1910 Foto: RiksarkivetMudring i Segelviken 1900-1910 Foto: Riksarkivet
* Mudderprammen «Plaugen» i Ilabassenget i Trondheim 1915. Prammen ble bygd av Fabrikken ved Nidelven (seinere  Trondhjems Mekaniske Værksted) og levert Trondhjems Havnevesen i 1865. Foto: Trondheim byarkivMudderprammen «Plaugen» i Ilabassenget i Trondheim 1915. Prammen ble bygd av Fabrikken ved Nidelven (seinere Trondhjems Mekaniske Værksted) og levert Trondhjems Havnevesen i 1865. Foto: Trondheim byarkiv
* Utmudring av nytt elveløp av Nidelva 1952 ved utbyggingen av Pir II i Trondheim havn endret elvemunningen. Arbeidet foregikk med sandsuger, muddermaskiner og dumpelektere langs elvemoloen for fyllingsmasser.Utmudring av nytt elveløp av Nidelva 1952 ved utbyggingen av Pir II i Trondheim havn endret elvemunningen. Arbeidet foregikk med sandsuger, muddermaskiner og dumpelektere langs elvemoloen for fyllingsmasser.
* Mudringsgrabb i bruk i Svolvær havn, trolig på 1950- eller 60-tallet  Foto: Kristian Magnus Kanstad (1907-1983) / Nordlandsmuseet, BodøMudringsgrabb i bruk i Svolvær havn, trolig på 1950- eller 60-tallet  Foto: Kristian Magnus Kanstad (1907-1983) / Nordlandsmuseet, Bodø
* Stor mudderpram og slepebåt på Elben i havneområdene i Hamburg 2004 Foto: KMJStor mudderpram og slepebåt på Elben i havneområdene i Hamburg 2004 Foto: KMJ
* Mudring i en havn i California i USA 2007  Foto: David MonniauxMudring i en havn i California i USA 2007  Foto: David Monniaux

Se også
-------

* Havnevesen
* Opplodning
* Bergen havnevesen
* Havneingeniøren i Bergen

Eksterne lenker
---------------

* (en) Dredging – kategori av bilder, video eller lyd på Commons Rediger på Wikidata

* Oppmudring - oppslagsverket oVe, artikkel av Ragnhild Botheim, Bergen Byarkiv.
* Opplodning - oppslagsverket oVe, artikkel av Ragnhild Botheim, Bergen Byarkiv.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NDL
 |